Die Britse en Ierse Leeus speel vandag in hul laaste weekwedstryd van hul toer deur Nieu-Seeland.
Die slot van die Sharks, Ruan Botha, is vir drie wedstryde geskors nadat hy Vrydagaand uitgewys is vir ontoelaatbare spel toe hy in ŉ losskrum ingedryf het. Botha het vir die SA “A”-span teen die Franse Barbarians gespeel, toe hy ŉ teenstander in die 39ste minuut met die voorarm en skouer in die gesig getref het.
Die Superrugby-reeks word komende naweek hervat. Die Lions is vir nagenoeg drie weke sonder hul kaptein, Warren Whiteley, wat sukkel met ŉ liesbesering.
Die jongste wêreldranglys vir mans lyk só:
Op die Vroueranglys is daar ŉ nuwe nommer 1-speler.
Met die T20-reeks tussen Suid-Afrika en Engeland nou iets van die verlede, is alle oë op die toetsreeks wat aanstaande week begin. Die openingskolwer, Heino Kuhn, en veelsydige Andile Phehlukwayo is twee van die nuwelinge in die groep. Hulle vervang Stephen Cook en Wayne Parnell. Die kolwer Aiden Markram is die ander nuweling in die groep. Dane Piedt is weggelaat nadat daar net een spesialis-draaier in die groep opgeneem is.
By die IKR se Wêreldbeker vir Vroue speel Suid-Afrika môre in die volgende wedstryd teen Nieu-Seeland. Gister het Australië en die Windies kragte gemeet.
Wes-Indiese Eilande 204 (47.5 bb)
Australië 205/2 (38.1 bb)
Australië wen met 8 paaltjies (met 71 balle oor)
Met Wimbledon nou net ŉ paar dae weg, val die fokus vandeesweek op die
Aegon Internasionale Toernooi in Eastbourne, Engeland. Gister was Suid-Afrika se Kevin Anderson ook op die baan en hy het ŉ goeie dag beleef. Anderson het vir
Thomaz Bellucci met 6-3 en 6-1 gekarnuffel. In die vroue-enkelspel het die derde gekeurde Karolina Plíšková afgereken met Alison Riske. Die telling was 6-4 en 6-3.
Kom ons loer na die jongste punteleer ná die afgelope naweek se aksie.
Die Konfederasiebeker se halfeindwedstryde word vandeesweek gespeel.
En Team Emirates Nieu Seeland wen die Americas Cup Seiljag kompetisie teen Team Oracle VSA. ‘n Rare uitsondering dat ‘n ander span as die VSA hierdie titel wen.